Den amerikanske flåde [[U.S. Navy]] anvender Northrop Grummans [[Northrop BQM-74 Chukar|BQM-74 Chukar]], der er en UAV, der benyttes som mål for test af andre kampsystemer. Endvidere anvendes en modificeret udgave af RQ-4 Global Hawk til overvågning på havet samt [[Grumman C-2 Greyhound]], der anvendes som transportfly til og fra [[hangarskib]]e. Flåden anvender ligeledes [[Grumman E-2 Hawkeye]], der anvendes til rekognocering og indhentelse af data om indkommende fly og andre trusler og den [[Grumman A-6 Intruder|A-6 Intruder]]-baserede [[Northrop Grumman EA-6B Prowler|EA-6B Prowler]], der anvendes til elektronisk krigsførelse (forstyrrelse af radarsignaler m.v). Northrop Grumman leverer endvidere komponenter m.v. til en lang række fly, derunder [[F/A-18 Hornet]], [[Boeing F/A-18E/F Super Hornet|F/A-18E/F Super Hornet]] og [[Boeing EA-18G Growler]].<ref>Tomkins, Richard. "[http://www.upi.com/Business_News/Security-Industry/2015/03/26/Northrop-Grumman-delivers-first-shipset-for-Australian-Growler/1311427388483/?spt=mps&or=1 Northrop Grumman delivers first shipset for Australian Growler]" ''UPI'', March 26, 2015.</ref>
Historie Foreninger Organisationer Sikkerhed